OpenLLM-France/wikimedia huggingface dataset:
# Santa Marina baseliza (Asteasu)

San Marina baseliza Asteasuko herrigunetik 4 kilometrora dagoen muino baten gainean dagoen eraikuntza tenplarioa da eta Andazarrateko pasabidera igotzen den bidearen ondoan dago. Udal agirien arabera, dagoeneko 1558an existitzen zen, baina uste da eskualdeko zaharrenetakoa dela. Kokapen estrategikoa duenez, baliteke garai batean funtzio erlijiosoekin batera zaintza-funtzioak ere bete izana.
Uztailaren 18an inguruko bizilagunak erromeria egiten dute eta festa egiten da. Herri hizkeran, Santamaña deitzen diote lekuari, eta hortik, Santamañako festak izena ere.

## Egitura

Lau angeluko oinplanoa eta bi isurkiko teilatua du, eta sakristia moduko beste atal bat atxiki zitzaion hegoaldean. Burualdean, bi ojiba-leiho txaranbeldu eta bi okulu ditu. Sarrera bakarra du hegoaldean, dobelatua eta erdi-puntuko arkuduna. Kanpaia, herriko bizilagunen heriotza iragartzeko balio izan duena, tenplua oinaldean koroatzen duen kanpai-horma txiki batean kokaturik dago.
Barrualdea, oso soila, bi zatitan banatuta dago erdian ate bat eta harlangaitzezko oinarri bat dituen egurrezko burdin sare batez. Erretaula neogotiko estilokoa da, pinakuluz koroatuta dago eta horma-hobi bakarra du, non Santa Marinaren irudia ageri den.

## Sendatze erritoak

Indar ongileen eragina jasotzeko erritoei nahiko ohikoak izan dira eta dira gaur egun ere baselizetan, eta San Marinaren kasuan, sendabidea eskatzeko erritoa hauxe zen: fededunak burua aldarearen azpian dagoen zulo batean sartzen zuen Kredoa errezatzen zuen bitartean, eta amaitzean aitaren egiten zuen. 1924an jasotako tradizioaren arabera, prozedura horrek loaren nahasmenduak uxatzen laguntzen zuen (loezina, adibidez). Gainera, amesgaiztoak zituzten haurrak ere baselizara joaten ziren gaueko beldurretatik libratzeko. Horretarako, amak haurrekin santuaren irudipean kokatu eta haurren alde eskatzen zuten.

## Saseta defentsa-sisteman

Esan bezala, leku estrategikoan dago Andazarreterako igarobidea kontrolatzen baita bertatik. Hala, Espainiako Gerra Zibilean Saseta defentsa-sistemaren baitan integratua zegoen, posizio aurreratu moduan. 1936ko irailaren 2an, posizioa defendatzen zuen gudari talde batek erreketeen hiru orduko erasoaldia jasan zuen. Horren ondorioz, 3 gudari eta 12 nazional hil ziren. Gertakari horren lekuko Joseba Elosegi izan zen.

## Erreferentziak

* ↑ Asteasuko Udala. «Historia» Asteasu (Noiz kontsultatua: 2023-06-18).
* 1 2 «Asteasu: Santa Marinaren Baseliza - Guía de Ocio de Gipuzkoa - Gipuzkoako Aisialdi Gida» www.kulturweb.com (Noiz kontsultatua: 2023-06-18).
* 1 2 3 4 Eusko Jaurlaritza, Kultura eta Hizkuntza Politika Saila. (2022-03-16). «256. Santa Marina ermita (Asteasu)» www.euskadi.eus (Noiz kontsultatua: 2023-06-18).
* ↑ Q12252987; Issn: 1698-4870. (1995). «Fitxategi:Aiurri 18.pdf — Wikiteka» commons.wikimedia.org (Noiz kontsultatua: 2023-06-18).
* ↑ Almorza Arrieta, Karlos; Buces Cabello, Javier. (2016). ASETA DEFENTSA-SISTEMA: armatutako erresistentzia antifaxista Adunan, Asteasun eta Zizurkilen. Donostia: ARANZADI zientzia elkartea, 45 or. ISBN 978-84-944251-8-9..

## Kanpo estekak

* Datuak: Q119701385
* Multimedia: Santa Marina (Asteasu) / Q119701385
# Santa Marina Salina

Santa Marina Salina Italiako udalerri bat da. Messinako probintzian kokatuta dago, Sizilia eskualdean. 859 biztanle ditu, 8,78 kilometro koadroko azaleran banatuta.
Eoliar uhartediko Salina uhartean dago.

## Mugakideak

Santa Marina Salinak honako udalerri hauekin egiten du muga:
Leni Malfa

## Kanpo estekak

* Datuak: Q489881
* Multimedia: Santa Marina Salina / Q489881
# Santa Mariaren kolegiata (Valpuesta)

Santa Mariaren kolegiata (gaztelaniaz: colegiata de Santa María) Burgosko Valpuestako eliza gotikoa da, Merindadeetan dagoena. IX. mendeko eliza bisigotiko baten gainean eraikia, bertan Valpuestako kartularioak topatu zituzten non antzinako gaztelaniazko lehendabiziko hitzak dauden. Behinolako Valpuestako elizbarrutiaren egoitza izan zen.
1992an Espainiako gobernuak Bien de Interés Cultural izendatu zuen.

## Erreferentziak

* ↑ www.valpuesta.com
* ↑ Vergaz, Miguel Ángel. (2010-11-7). «La RAE avala que Burgos acoge las primeras palabras escritas en castellano» El Mundo.
* ↑ www.mcu.es

## Kanpo estekak

* Datuak: Q33886941
* Multimedia: Collegiate of Santa María, Valpuesta / Q33886941
# Santa Marina

Santa Marina hauetako bat izan daiteke:

## Santuak

* Marina Bitiniakoa, ekainaren 18an ospatzen dena.
* Marina Aguas Santasekoa, uztailaren 18an ospatzen dena.

## Leku izenak
### Auzoak

* Santa Marina (Albiztur).
* Santa Marina (Arrasate).

### Baselizak

* Santa Marina baseliza, Asteasu.
* Santa Marina baseliza, Urduliz.
* Santa Marina baseliza, Asteasu.

### Mendiak

* Santa Marina (Urbasa).

### Ospitaleak

* Santa Marina Ospitalea, Bilbo.

### Udalerriak

* Espainian:
** Santa Marina del Rey, León
* Italian:
** Santa Marina Salina, Sizilia
** Santa Marina (Campania)
# Santa Marina Haundi baserria

Santa Marina Haundi baserria, baita ere Santa Marina etxea, ospitala, Santamana baserria edo Jauregi baserria izenez ere ezaguna, Gipuzkoako Albiztur udalerriko Santa Marina auzogune txikian dagoen baserria da, mendi magaleko zabaldi batean. Bertatik, paisaia zabal batez gain, Gipuzkoako hegoaldeko hainbat herri ikus daiteke.
1996ko irailaren 9an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Santa Marina Haundi baserria auzoguneko elizaren parean dago, bideaz beste aldera. Neurri handiko bolumena da, auzoko eskalan. Oinplano laukizuzena du, zabalera baino sakonera handiagokoa eta ekialdera begira dago. Hiru solairu ditu, behea, lehenengoa eta estalkipea eta, planta guztia estaliz, bi isurialde desberdineko teilatua, fatxada nagusiarekin hormapikoa egiten duena.
Eraikin konplexua da, elkarri atxikitako bi zati desberdin bereiz baitaitezke bertan: alde batetik, garai batean landa­ jauregi bat izan zatekeenaren hondakinek osatutako gorputz bat, non XVI. mendeko gehienez lehenengo laurdeneko berezko ojiba bao ikus daitezkeen, 20 edo 25 bat urte geroagokoekin nahastuta, eta bestetik, tipologiaren aldetik baserritzat jo daitekeen zatia. Azken honen egiturak XVI. mendeko amaierako edo XVII.eko hasierako hamarkadetakoa ematen du baina XVI. mendeko hasieran ohikoagoak ziren elementuak ere baditu. Ez da simetrikoa; izan ere, ezkerreko aldean hiru hormarte ditu eta eskuinean bi eta azken alde honetatik lehen aipatutako gorputzari atxikitzen zaio. Gainera, argi eta garbi ikusten da baoak irekitzeko egindako zalantzazko jarduera puntual batzuez gain, baserrian berritxuraketa handiak egin zirela, batez ere fatxada nagusian; izan ere, fatxada hori osatzen zuen zurezko egiturako txarrantxaketa batzuk kendu eta trinkotu eta bao berriak egin ziren.
Agirien bidez jakin denez, Santa Marina etxea erre egin zen 1580. urtean eta Juan Aizalde arotza izan zen baserria berreraikitzeko ardura izan zuen kontratista. Lan bikaina egin zuen eta sakonetara antolatutako 5 hormarteko egitura eraiki zuen, zurezko pieza bakarreko zutabeetan oinarritutako beste horrenbeste arkuperi esker. Eskuineko eta atzeko fatxadetako beheko solairuetako harlanduxkoko fabriketako itxura paregabeari erreparatuz, hargin onak izan zituela antzematen da, fabrika horiek XVI. mendeko lehenengo erdian Pikardiako maisu harginek baserririk onenetan egindakoen antza baitute.
Gaur egun Santa Marina Haundi baserria hondatuta badago ere, dituen kalteak konpongarriak dira eta ez dira eragozpen izan behar bere babeserako eta bere ikerketan sakontzeko, batez ere barruko aldean eta bukaerek ezkutatzen dituzten fatxadako elementuetan.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8342004
* Multimedia: Santa Marina Haundi baserria / Q8342004
# Ryoya Ito

Ryoya Ito (japonieraz: 伊藤 遼哉, 1998ko maiatzaren 2a - ) Japoniako futbolaria da.
Hainbat futbol taldetan jokatu du, esaterako Sagan Tosu.

## Kanpo estekak

* (Japonieraz) J.League Data Site
* Datuak: Q27917546
# Ryoya Ogawa

Ryoya Ogawa (japonieraz: 小川 諒也, 1996ko azaroaren 24a - ) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo estekak

* (Japonieraz) J.League Data Site
* Datuak: Q18991202
# Ryoto Higa

Ryoto Higa (japonieraz: 比嘉 諒人, 1990eko urriaren 17a - ) Japoniako futbolaria da.
Hainbat futbol taldetan jokatu du, esaterako FC Gifu.

## Kanpo estekak

* (Japonieraz) J.League Data Site
* Datuak: Q17223161
* Multimedia: Ryoto Higa / Q17223161
# Ryoya Ikeniwa

Ryoya Ikeniwa (japonieraz: 池庭 諒耶, Ikeniwa Ryoya, 1997ko abenduaren 17a -) Japoniako futbolaria da.
Hainbat futbol taldetan jokatu du, esaterako Tochigi SC.

## Kanpo estekak

* (Japonieraz) J.League Data Site
* Datuak: Q88726776
# Ryoya Kurihara

Ryoya Kurihara, japonieraz 栗原 陵矢, (1996ko uztailaren 4a), beisbolean lehiatzen den kirolari japoniarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina lortu zuen Japoniako taldearekin, AEB eta Dominikar Errepublikaren aurretik.
Taldea, honako hauek osatzen zuten: Kōyō Aoyagi, Suguru Iwazaki, Masato Morishita, Hiromi Itoh, Yoshinobu Yamamoto, Masahiro Tanaka, Yasuaki Yamasaki, Ryoji Kuribayashi, Yūdai Ōno, Kodai Senga, Kaima Taira, Ryutaro Umeno, Takuya Kai, Tetsuto Yamada, Sōsuke Genda, Hideto Asamura, Ryosuke Kikuchi, Hayato Sakamoto, Munetaka Murakami, Kensuke Kondo, Yuki Yanagita, Ryoya Kurihara, Masataka Yoshida eta Seiya Suzuki-k.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Gizonezkoa. |

## Erreferentziak

* ↑ Ryoya Kurihara olympedia.org (Ingelesez)

## Kanpo estekak

* Datuak: Q18817497
* Multimedia: Ryoya Kurihara / Q18817497
# Ryoya Morishita

Ryoya Morishita (japonieraz: 森下 龍矢, Morishita Ryoya, 1997ko apirilaren 11a -) Japoniako futbolaria da.
Hainbat futbol taldetan jokatu du, esaterako Sagan Tosu.

## Kanpo estekak

* (Japonieraz) J.League Data Site
* Datuak: Q85585203
* Multimedia: Ryoya Morishita / Q85585203
# Ryotaro Yamamoto

Ryotaro Yamamoto (japonieraz: 山本 凌太郎, 1998ko abenduaren 7a - ) Japoniako futbolaria da.
Hainbat futbol taldetan jokatu du, esaterako Yokohama FC.

## Kanpo estekak

* (Japonieraz) J.League Data Site
* Datuak: Q28692213
# Ryoto Iguchi

Ryoto Iguchi (japonieraz: 井口 綾人, Iguchi Ryoto, 2001eko urtarrilaren 21a -) Japoniako futbolaria da.
Hainbat futbol taldetan jokatu du, esaterako FC Ryukyu.

## Kanpo estekak

* (Japonieraz) J.League Data Site
* Datuak: Q62085227
# Ryoto Kamiya

Ryoto Kamiya (japonieraz: 神谷 椋士, Kamiya Ryoto, 1997ko ekainaren 16a -) Japoniako futbolaria da.
Hainbat futbol taldetan jokatu du, esaterako Kamatamare Sanuki.

## Kanpo estekak

* (Japonieraz) J.League Data Site
* Datuak: Q90866609
# Ryoya Iizumi

Ryoya Iizumi (japonieraz: 飯泉 涼矢, Iizumi Ryoya, 1995eko abenduaren 28a -) Japoniako futbolaria da.
Hainbat futbol taldetan jokatu du, esaterako FC Imabari.

## Kanpo estekak

* (Japonieraz) J.League Data Site
* Datuak: Q56253660
# Sara Bendahan

Sara Bendahan (Guatire, Venezuela, 1900eko abuztuaren 28a – Caracas, Venezuela, 1946ko abenduaren 22a) sefardi jatorriko Venezuelako medikua izan zen. Venezuelan Venezuelako Unibertsitate Zentralean Medikuntzako ikasketak osorik egin zituen lehen emakumea izan zen.

## Biografia
### Haurtzaroa eta oinarrizko ikasketak

Gurasoak etorkin judu sefardikoak ziren, Marokotik XIX. mendearen amaieran etorritakoak eta Guatiren finkatu zirenak. 1923an, Bendahanek Bigarren Hezkuntzako Ziurtagiria lortzeko azterketak aurkeztu zituen, eta kalifikaziorik handienarekin gainditu zituen.

### Unibertsitate-ikasketak

1924ko irailean Venezuelako Unibertsitate Zentralean hasi zen Medikuntzako karrera ikasten. Aitzindaria izan zen, aipatzen den garaian oso emakume gutxi baitzeuden klase-geletan: 13 Filosofian, 7 Farmazian, 5 Medikuntza Zientzietan, 1 Odontologian, baina bat Medikuntzan.
Bere ikasketetan pobreziari aurre egin zion eta, gainera, tuberkulosiaz gaixotu zen, baina, hala eta guztiz ere, karrerako sei urteak kalifikazio onekin bete zituen. 1929an, Ida Malekova, Teodoro Petkoffen ama, izan zen titulua Venezuelan berrbaliozkotzen lehenetako bat, atzerrian ikasi eta graduatu ondoren. Sarak 1930ean amaitu zituen ikasketak, baina Mediku titulua 1939an eman zioten, garai hartako arazo politikoen ondorioz. Graduazio-hitzaldian, beste doktore bat, Virginia Pereira Álvarez, gogoratu zuen, ezin izan baitzituen Venezuelan ikasketak amaitu eta Estatu Batuetan amaitu zituen.
Prostituzioaren prebentzioari buruzko azterlan bat egin nahi izan zuen, baina bere osasunak galarazi egin zion, 1946an hil baitzen.

### Bizitza pertsonala

Ezkondu eta alaba bat izan zuen.

## Erreferentziak

* 1 2 González, Nuris. (25 de abril de 2011). «Dra. Sara Bendahan» Globored.
* 1 2 3 Armas, Edda. «La primera mujer que en Venezuela estudió Medicina: Sara Bendahan» Encarte Salud al día.
* 1 2 3 Torres. (19 de agosto de 2010). «Lya Imber de Coronil, la primera médica venezolana» Radio Jai.
* ↑ Torres. (Marzo de 2010). Lya Imber de Coronil (1914-1981). .
* Datuak: Q18810882
# Saint George's (Grenada)

    Artikulu hau Grenadako hiriburuari buruzkoa da; beste esanahietarako, ikus «Saint George (argipena)».
Saint George's (grenadar frantziar kreoleraz: Sen Jòj) Grenadako hiriburua da. 1999an 7.500 biztanle zituen, 33.000 biztanleko metropolitar eremuarekin. Esportazio nagusiak kakaoa eta intxaurrak dira. Saint George's britainiar Haizealdeko uharteetako hiriburua izan zen. Frantziar kolonial estilodun hiririk ederrenetakoa da, kale estu, eliza eta gotorlekuekin. Hiria alde batetik sumendi baten kraterrak inguratzen du.
Karibeko hiririk bisitatuenetarikoa da turismoari dagokionez.

## Klima

Datu klimatikoak (St. George's, Grenada (Maurice Bishop Nazioarteko Aireportua) (1991-2020)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 32.0 | 32.0 | 33.4 | 32.9 | 33.2 | 33.1 | 33.0 | 33.3 | 34.0 | 33.7 | 33.5 | 32.7 | ' |
| Batez besteko tenperatura maximoa (°C) | 29.7 | 29.7 | 30.0 | 30.5 | 30.8 | 30.6 | 30.6 | 31.0 | 31.3 | 31.1 | 30.7 | 30.2 | 30.5 |
| Batez besteko tenperatura (ºC) | 26.5 | 26.6 | 26.9 | 27.6 | 28.1 | 27.9 | 27.7 | 28.0 | 28.3 | 28.0 | 27.6 | 27.0 | 27.5 |
| Batez besteko tenperatura minimoa (°C) | 23.3 | 23.4 | 23.9 | 24.8 | 25.4 | 25.1 | 24.9 | 25.0 | 25.3 | 25.0 | 24.5 | 23.9 | 24.5 |
| Erregistraturiko tenperatura minimoa (°C) | 19.4 | 20.1 | 20.4 | 20.6 | 22.0 | 21.2 | 20.7 | 21.7 | 21.7 | 21.9 | 21.7 | 19.9 | ' |
| Pilatutako prezipitazioa (mm) | 64.4 | 38.6 | 25.6 | 36.4 | 52.8 | 126.5 | 123.2 | 142.6 | 122.0 | 149.9 | 164.4 | 105.3 | 1151.7 |
| Prezipitazio egunak (≥ 1 mm) | 10.6 | 6.9 | 5.3 | 5.0 | 7.0 | 14.3 | 15.3 | 14.9 | 11.3 | 14.2 | 14.7 | 12.0 | 131.5 |
| Iturria: NOAA ||||||||||||||

## Herri eta hiri senidetuak

Saint George's ondorengo herri eta hiriekin senidetuta dago:
* Hackney (Ingalaterra) (Erresuma Batua)

## Ikus, gainera

* Grenada

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ (Ingelesez) National Oceanic and Atmospheric Administration. Maurice Bishop Intl Airport Climate Normals 1991–2020. .

## Kanpo estekak

* Datuak: Q41547
* Multimedia: St. George's, Grenada / Q41547
# Saint Gillesen etxe erromanikoa

Saint-Gilles-en etxe erromanikoa (frantsesez: Maison romane de Saint-Gilles-du-Gard) eraikin zibila da, estilo erromanikokoa, Saint-Gilles abadetxetik gertu, Saint-Gilles herrian, Gard departamenduan, Languedoc-Roussillon lurraldean, Okzitanian. 1862tik Frantziako Monumentu Historikoa da.

## Historia

XII. eta XIII. mendeetan eraikia, Guy Foulques legelari eta trobadorearen familiakoa zen. Guy Foulques oso ezaguna egin zen, aitasantu bezala, Klemente IV.a izenarekin, 1265tik 1268ra. XIX. mendea berreskuratua izan zen. Gaur egun etxe horretan natura zientzien eta etnografiaren museoa dago irekita.

## Erreferentziak

* ↑ Mérimée, Frantziako Kultura Ministerioa. PA00103209. .

## Kanpo estekak

* (Frantsesez) Frantziako Kultura Ministerioaren webgunea.
* (Frantsesez) Etxe Erromanikoaren Museoa.
* Datuak: Q14628516
* Multimedia: Maison romane de Saint-Gilles-du-Gard / Q14628516
# Saint George Basseterre (parrokia)

Saint George Basseterre Saint Kitts eta Nevisko parrokia bat da. Saint Kitts uhartean dago eta hiriburua Basseterre da.

## Kanpo estekak

* Datuak: Q1540744
* Multimedia: Saint George Basseterre / Q1540744
# Saint George parrokia (Saint Vincent eta Grenadinak)

Saint George Saint Vincent eta Grenadinetako sei parrokietako (parish) bat da. Hiriburua Kingstown du, herrialde osoaren ere badena.
Ondorengo hiriek osatzen dute:
* Arnos Vale
* Belmont
* Brighton Village
* Calliaqua
* Calliaqua
* Greathead
* Kingstown
* Kingstown Park
* Ribishi
* Stubbs

## Kanpo estekak

* Datuak: Q2300294
* Multimedia: Saint George Parish, Saint Vincent and the Grenadines / Q2300294
# Saint Germain (musika taldea)

Saint Germain jazz eta musika elektronikoa jotzen dituen taldea da, Ludovic Navarre musikari frantziarrak zuzentzen duena. Hiru disko argitaratu ditu. Boulevard lehenengo albumetik, 1995ean, 300.000 ale baino gehiago saldu zituen eta bigarrenetik, 2000. urteko Tourist, 200.000 ale baino gehiago. Bere musikak nu jazz, acid jazz eta house estiloetako elementuak ditu. Hiru albumak elkarrekin hartuta, ikus dezakegu jazzak gero eta garrantzi handiagoa daukala, house-aren kaltetan.

## Biografia

Ludovic Navarre musikaria eta Saint Germain proiektuaren produktorea da. French Touch delakoaren aitzindarietako bat da. Saint Germaingo kondearengandik ( 1696 - 1784 ) hartu zuen izena bere taldearentzat. Tapizari baten seme, Parisko Saint-Germain-en-Laye auzoan hazi zen. Gaztetan, kirolari profesionala izatea zuen xede, baina hamalau urterekin moto istripu batek bi urtez immobilizatu zuen eta bere patua musika eta ordenagailuetara aldatu zen.
Musika beltza maite du eta Lightnin 'Hopkins-en jarraitzaile sutsua da. Bob Marley, Miles Davis, Toots eta Kool and the Gang entzuten hazi zen. Albumak grabatzen hasi zen 90eko hamarkadaren hasieran eta material asko editatu zuen, diskoetxe ugarirentzat, hainbat izenekin: Sub System, Deep Contest, Deepside, L 'n' S, Soofle eta Modus Vivendi.
1994an F Communications sortu zuen, eta bere lehenengo Ep-a atera zuen, Mezzotinto izenarekin. Saint Germain ezizena erabiltzen hasi zen orduan. 1995. urtean atera zuen lehenengo album luzea, Boulevard. Disko honetan jazza eta elektronika uztartzen ditu. Albuma urteko album onena izendatu zuten Ingalaterran eta Londresko Dance Music Awards sarietan (IDMA) nominatu zuten, Goldie, D'Angelo eta Michael Jackson bezalako artisten kategoria berean. 2000. urtean, bere bigarren albumak, Tourist, mundu mailako errekonozimendua lortu zuen. Oso disko orekatua da, jazz-aren eta house-aren fusioa. Blue Note zigilu amerikarrak argitaratu zion. Disko klasiko bat da gaur egun eta, zalantzarik gabe, Saint Germain taldearen lanik bikainena.
Navarreren hitzetan: «Ni ez naiz musikaria, nik menderatzen dudana ordenagailuaren sagua da. Hain zuzen ere, Boulevard-en ondoren musika uzteko asmoa neukan. Okerreko bidea egitea pentsatu nuen: zuri batek egindako house-a».
2015ean Saint Germain agertokietara itzuli zen, 12 urtez isilik egon ondoren, St Germain (Parlohpone) izeneko disko berriarekin. Disko honekin Europa osoan zehar bidaiatu du.

## Kideak

Navarre taldearen liderra da eta zati elektronikoaz arduratzen da, baina beste zenbait musikarik ere Saint Germain-en parte hartu dute:
* Carneiro ( perkusioa )
* Alexandre Destrez ( pianoa, teklatua )
* Idrissa Diop
* Edouard Labor ( saxofoia, flauta )
* Pascal OSHE ( tronpeta )
* Claudio de Queiroz

## Diskografia

* Mezzotinto EP ( 1994 ) ( Saint Germain-en-Laye )
* Boulevard ( 1995 )
* From Detroit to Saint Germain ( 1998 )
* Tourist ( 2000 )
* St Germain ( 2015 )
* Datuak: Q612068
# Saint Gonéry kapera

Saint-Gonéry kapera Bretainiako Plougrescant herrian dago, Frantzian. Gaur egungo eraikina XV. eta XVI. mendekoa bada ere, aztarna batzuk, esaterako dorrera, XII. mendekoa da. Frantziako Monumentu historikoaren izendapena du.

## Deskribapena

Kanpotik elementu nagusia dorre trinkoa da. Dorre horrek egurrezko eta berunezko orratza du. Deigarria da baita ere barruko pulpitua. Barrualdean XV. mendeko fresko interesgarriak ikus daitezke. Fresko horietan Testamentu Zaharreko eta Itun Berriko eszenak ikusten dira: munduaren sortzea, Jesusen bizitza, e.a. Margolanak oso ondo kontserbatuta daude eta orain gutxi zaharberrituak izan dira.
Barrualdean ere badira beste interes bereziko elementuak: hilobiak eta erlijio-objektuak.

## Kaperaren lagunak

Saint Gonéry kaperaren inguruan monumentuaren lagunen taldea antolatu da. Talde horrek elizaren balioak zabaldu nahi ditu eta bisitariei monumentua ezagutzeko aukera eman nahi dute.

## Margolanak

* Saint-Gonéry kaperaren barrualdea
* Sapai gangaduna.
* Errege Magoak
* Détail Egiptoko ihesaldia, Jesus amarekin.
* Azken afaria
* Azken afariaren zehaztasuna: Judas Iscariote Deabruarekin.

## Erreferentziak

* ↑ http://www.letelegramme.fr/cotes-darmor/plougrescant/saint-gonery-la-restauration-en-images-21-03-2014-10087445.php
* ↑ http://lesamisdesaintgonery.blogspot.fr/

## Kanpo estekak

* Datuak: Q2956839
* Multimedia: Chapelle Saint-Gonéry / Q2956839
# Saint George parrokia (Grenada)

Saint George Grenadako parrokia bat da. Saint George's hiria parrokiako eta Grenadako hiriburua da. Gainera, Grenadako aireportua, Point Saline nazioarteko aireportua, eta nazioartean ospetsua den Grand Anse hondartza bertan daude.

## Kanpo estekak

* Datuak: Q576651
* Multimedia: Saint George Parish, Grenada / Q576651
# Saint Helens

Saint Helens Ameriketako Estatu Batuetako Washington estatuko Skamania konderrian dagoen sumendia da. 2.550 metroko garaiera duen sumendia da.
1982ko martxoaren 20an 4,1 graduko lurrikara baten ondoren, sumendiak erupzioa izan zuen eta Ameriketako Estatu Batuetako erupziorik handienetakoa izan zen. 57 pertsona hil ziren.
Sumendiaren azken erupzioa 2004. urtean izan zen.

## Kanpo estekak

* (Ingelesez) Sumendiari buruzko informazioa.
* Datuak: Q4675
* Multimedia: Mount St. Helens / Q4675
# Saint Helier

Saint Helier (ingelesez sənt_ˈhɛliər ahoskatua; frantsesez: Saint-Hélier, sɛ̃t‿elje ahoskatua; Jèrriais: Saint Hélyi) Jerseyko uhartearen hiriburua eta hiri nagusia da, bai eta Mantxako kanalean dagoen hiririk populatuena ere.
28.000 biztanle inguru ditu.

## Kanpo estekak

* Datuak: Q147738
* Multimedia: Saint Helier, Jersey / Q147738
# Sainte-Marguerite-du-Lac-Masson (Quebec)

Sainte-Marguerite-du-Lac-Masson Quebeceko udalerri bat da, Kanadan. Laurentides eskualdean kokatuta dago, eta horren barruan dagoen Les Pays-d'en-Haut konderriko eskualde udalerria da.. 2011ko zentsoaren arabera 2,74 biztanle zituen 92.62 kilometro koadroko azaleran.

## Kanpo estekak

* Datuak: Q142500
* Multimedia: Sainte-Marguerite-du-Lac-Masson / Q142500